EN DOKUMENTARSERIE FRA NETFLIX
Det er mange beskyldninger som verserer rundt korrupsjon innen fotball.
Folk fortalte oss om det. Vi fikk se bevis for det,
men å få noe håndfast og detaljert
man kunne stole på som anklager, var en utfordring.
FBI-etterforskningen av FIFA begynte før den beryktede avstemningen i 2010,
men i det halvannen året etterforskningen hadde pågått,
hadde de funnet ut lite, for de hadde ingen som kunne fortelle hva som skjedde.
Chuck Blazer. Det var ham de trengte.
Chuck er ingen varsler.
Chuck er en forbryter, som ble tatt for forbrytelser
og ble satt til å fakke andre forbrytere.
Han gikk med på avtalen for å unnslippe fengsel.
Deler av jobben er å angi folk. Fortelle dem hvor det skjer noe muffens
og hvem de bør etterforske.
Som vi sa til ham, var det ikke opp til ham å avgjøre om noen fikk problemer.
Han måtte kutte ut tullpratet og gi oss håndfaste fakta.
Folk som hadde gjort seg medskyldige i forbrytelsene hans
kom ikke til å få fortsette å nyte godt av livsstilen de hadde vent seg til med ham.
"Varsler" var ikke lenger dekkende, for nå sang han av full hals.
Han lot dem få se et helt nytt korrupsjonsunivers
ulikt noe annet de hadde sett.
De sa: "Vi gir deg en nøkkelring.
Bare kast nøklene dine på bordet når du spiser middag med noen
og så tar den opp samtalene."
Han sa: "Det er nedrig. Det gjør jeg ikke."
"Du har å gjøre det vi ber deg om, Mr. Blazer", sa de.
Hierarkiet ble tegnet opp for oss med tanke på hovedstyret,
og som med alle andre virksomhets- etterforskninger, vil man komme til topps.
Når folk snakker om eksplosjonen i 2015,
vil jeg si det handler om 2011. Det var da alt begynte.
Jeg hadde det på følelsen. Fra og med 2011 visste jeg at vi ville møte veggen.
Neste.
Hør her, mine herrer. Dette er ingen basar.
Vi er i FIFA-huset. Så vær så snill, ikke avbryt.
Da FIFA ba meg om hjelp til å etablere en styringsprogram
som passet dette århundret,
var FIFA helt i ulage etter mange negative presseoppslag.
Skandale etter skandale, og alt lå langt tilbake i tid.
Beskyldningene om korrupsjon verserer i bunn og grunn overalt.
Jack Warner, anklaget for bestikkelser, har trukket seg.
Så mange korrupsjonsskandaler.
Noen av beskyldningene er forbløffende.
Der og da bestemte Sepp Blatter
at noe måtte gjøres for å gjenvinne eierskapet til narrativet.
Nå entrer vi en ny periode med gjennomsiktighet i FIFA.
Nulltoleranse. Det gjelder for alle.
Hans sterke fornemmelse ble framstilt slik: "Nå er det slutt. Nok er nok."
"Du må fortelle oss hva vi må gjøre for å sørge for å berge ryktet vårt
og komme oss ut av denne hengemyra."
Den nye etikkomitéen vil ha mulighet til
å åpne etterforskning om det kommer troverdige påstander.
Jeg forventet fullt og helt at FIFA oppriktig ønsket å forbedre styringen,
men jeg forsto nok ikke hvilken fyrste han var for dem.
2011-kongressen, der jeg ble valgt har bestemt tre ulike ting.
Økonomisk gjennomsiktighet, forbedret organisering av etikkomitéen
og å få bedre styring.
Holder det at dette styres internt i FIFA? Ingen uavhengige organer fra omverdenen?
Vi har uavhengige ledere av komitéene jeg nettopp nevnte.
-De er helt uavhengige ledere. -Betalt av FIFA.
Betalt av FIFA, naturligvis.
Ingen jobber gratis innen profesjonell fotball i dag. Det er umulig.
Den uavhengige styringskomitéen holdt sitt første møte på hovedkontoret i Zürich.
Et veldig merkelig sted.
Det er en bunkerfølelse i styrerommet, og jeg husker at jeg satte meg
og folk sukket dypt fordi jeg hadde… satt meg på hans plass.
Det var ingen trone eller opphøyet stol,
den så ikke annerledes ut, men ingen andre kunne sitte der, for den tilhørte ham.
Hierarkiet er svært strengt.
Det er et par stykker på eller veldig nær toppen,
og for det meste setter ingen spørsmålstegn ved dem.
Blatter likte å si: "Vi holder det innen fotballfamilien. Ingen har noe med det.
Vi holder de økonomiske kortene tettere til brystet her i Sveits."
Dette er en ideell organisasjon.
Hvor er ansvarsfølelsen? Hva hindrer noen få nøkkelpersoner i toppen av FIFA
fra å gi hverandre lønnsøkninger og enorme bonuser?
Det er lett å styre fotballen når den spilles på en bane,
siden man har en dommer, en tidsbegrensning og grenser.
Men utenfor banen er det ingen dommer, tidsbegrensning eller grenser.
Takk. Tusen takk.
-Takk, Al Jazeera. -Setter pris på det.
Chuck var den første som samarbeidet, men senere fulgte flere vitner etter.
Matematikken vår er enkel. Vi gir tre til Brasil,
tre til Argentina og tre til presidenten.
Og halvannen million til sju presidenter.
-Sju? -Sju presidenter. Halvannen million.
Hvorfor?
Fordi det fins ett land vi ikke gir noe. Fordi han er ærlig.
Hvem kan denne avtalen skade?
Alle! Vi havner i fengsel, alle sammen. Alle. Deg. Meg.
Jack Warner var en av de tre de aller helst ville få med seg.
På grunn av forholdet til Blazer hadde de enormt mange dokumenterte korrupsjonsbevis
mot Jack Warners sønner.
De hvitvasket penger for ham rundt om i verden, og særlig i USA.
Vi dro til leiligheten deres. Det var tidlig på morgenen.
Vi visste at Jack Warner var i landet på det tidspunktet.
Vi vekket dem og arresterte dem.
Og idet FBI-agenter la sønnene hans i håndjern, sa de: "Hør her, Jack.
Nå kan du hjelpe sønnene dine ut av knipa.
Han var en høytstående myndighetsrepresentant i Trinidad.
De kunne ikke arrestere ham uten særskilt diplomatisk tillatelse, som de ikke hadde.
Han så dem i øynene, ønsket sønnene lykke til
og håpte at de fikk en god advokat. Han skulle ikke hjelpe noen med noe.
FBI-INFORMANTER JACK WARNERS SØNN
TIDLIGERE CONCACAF-PRESIDENT
UNGARN FIFA-KONGRESS
Med det erklærer jeg den 62. FIFA-kongressen for åpnet
her i Budapest i 2012.
-Velkommen til Budapest. Takk. -Takk.
FIFA-president Sepp Blatter var der
for å fortelle delegatene en reform- prosess var i gang i organisasjonen.
I år hadde landene i Nord- og Sentral-Amerika og Karibia,
som utgjør CONCACAF, den viktige oppgaven med å innsette den fjerde presidenten
i deres konføderasjons 49-årige historie.
Jeffrey Webb (47), bankier fra Caymanøyene,
la med en gang vekt på temaet han hadde gått til valg på.
Vi er ingen perfekt familie. Vi er en familie.
Og alle familier har sine problemer.
Og man løser problemene ved å jobbe seg gjennom dem.
Her kommer man ut av en stor skandale. Skandale på skandale.
Og så kommer Jeffrey Webb.
Vi må flytte på skyene, slik at solskinnet kan slippe til.
Veldig karismatisk,
han kunne roe ned gemyttene, redde situasjonen og snu CONCACAF.
Men vi har et ansvar for å sikre
at det som har skjedd i fortida, aldri skjer igjen.
Han ble forberedt. Han hadde all støtte fra FIFA som han trengte.
Han visste fullt og helt hva han bega seg ut på.
Så fort Jeff Webb ble husvarm i CONCACAF,
hadde han begynt å be om bestikkelser.
Jeff vil ha 15. Og så ble det 12.
Velkommen, Jeffrey Webb.
-Hvor mye gikk til dem fra CONMEBOL? -Det ble ti.
Det viste seg at Jeffrey Webb var akkurat like korrupt som Jack Warner før ham.
Han var akkurat like skitten. Webb krevde 10 og 15 millioner. Enorme bestikkelser.
Vi ble helt forbløffet over å se hvordan folk ble plassert i roller
og begikk forbrytelser på egen hånd. Det var svært forbausende,
men det ga oss også en følelse av utstrekningen av det vi sto overfor.
Det fantes uten tvil folk som helt og holdent visste
at det de gjorde var galt, men gjorde det likevel.
Men jeg tror at grensene mellom rett og galt hadde flytt sammen over tid.
Folk tenkte vel kanskje at det var sånn reglene var der.
Helt først har vi med Alexandra Wrage, som sitter ved min høyre side.
Hun er her som spesialist innen integritetsgranskning.
Kongressen i seg selv var et veldig merkelig arrangement.
Overdådig og liksom pyntet med kvinner i lange kjoler,
som sto stille som statuer, noe som gjorde meg veldig forlegen.
All overfloden rundt FIFA overrasket meg fra start til slutt.
Hvem ville ikke likt at en slik livsstil fortsatte?
Men hva er du villig til å gjøre for å bli værende?
Qatar Airways har tre daglige flygninger til Katmandu.
Mange passasjerer er nepalske arbeidere som tar noen dager fri
fra VM-relatert byggearbeid i Doha.
Utenfor ankomsthallen venter denne kvinnen på ektemannen sin.
Det blir ingen gledelig gjenforening.
Da han reiste til Qatar for seks måneder siden, var hun kona hans.
I dag er hun hans enke.
Siden de skal arrangere VM,
kommer arbeiderne til å få bedre arbeidsforhold.
Ikke bare i Qatar, men i alle arabiske land, takket være fotball-VM.
Den indiske og den nepalske ambassaden mener
at godt over tusen gjestearbeidere har dødd de siste to årene.
Men FIFA kan på ingen måte godta å holdes ansvarlig
for arbeidernes ve og vel.
De tilhører kommersielle og industrielle selskaper fra andre land.
Det kan vi ikke. Takk for spørsmålet. Det likte jeg.
Tusen takk. Takk.
Tallet 5200 er ikke antall fans, spillere eller sponsorvelgjørere.
DE DØR FOR VM
Det er antallet arbeidere som forventes å dø
mens de bygger infrastrukturen til fotball-VM i 2022.
Det er uakseptabelt at store arrangementer bygger på uskyldiges blod.
Enkelt og greit. Sånn er det.
Men utenomverdenens oppfatning er at det nettopp er det som skjer her.
Og den oppfatningen er gal.
For det første så er VM-prosjektene…
Det har ikke forekommet dødsfall der.
-Siden ingen stadioner er bygget. -Vi begynner nå.
Men mange har dødd i andre prosjekter.
Og man tar grep for å løse det også.
Jeg skammer meg ikke over å si at situasjonen var skrekkelig da vi begynte.
Men et av hovedmålene med turneringen
er å reformere arbeidsforholdene og få arbeidsreformer i landet vårt.
Vi har et ønske og en intensjon om å ordne opp.
Det er ikke noe PR-stunt. Det er helt grunnleggende.
I NOVEMBER 2014 PUBLISERER FIFA EN OPPSUMMERING AV RAPPORTEN
OM BESKYLDNINGENE RUNDT SØKNADSPROSESSEN FOR VM I 2018/2022
FIFAs egen etterforskning, som ble ledet av tidl. New York-aktor Michael Garcia,
forventet folk at den ville slå ned som en bombe,
men rapporten renvasket Qatars søknad.
FIFAs egen etiske komité åpnet en etterforskning av påstandene,
men nå ser de ut til å være splittet i synet på den endelige rapporten.
Mr. Garcia tar nå avstand fra rapporten.
Jeg tror ikke at man kan ta rapporten på alvor, noe vi gjorde da den kom i morges,
men så tok forfatteren av rapporten avstand fra den.
Bare timer etter publiseringen av rapporten
karakteriserte Michael Garcia, som brukte to år på etterforskningen,
rapporten som "feilaktig" og sa han ville henvende seg til FIFA.
Tonen i toppen. Det en institusjon som FIFA trenger, er ledelse.
En ledelse som sender et budskap om at reglene gjelder for alle.
En ledelse som vil forstå og lære fra alle feil eller feiltrinn etikkomitéen finner.
Det er en slik ledelse som puster liv i en etisk kodeks,
for de virkelige forbedringene kommer når man endrer organisasjonskulturen.
Den uavhengige styringskomitéen hadde laget en lang liste med forslag.
Om hvordan lønninger ble fastsatt, hvordan nye medlemmer ble valgt,
om presidentembetet burde ha aldersgrense eller åremål.
Helt vanlige styringskulturspørsmål, men vi kom ikke veldig langt med dem.
Vi var med på et møte til, og da kom det en anbefaling fra Blatter
om at vi måtte begynne å konkludere
bruke mindre penger og mindre tid.
Da ble det tydelig for meg at dette var et forsøk på renvasking, et PR-stunt,
og da ga jeg meg.
Jeg hadde aldri opplevd en så kynisk situasjon som dette skulle vise seg å bli.
SOMMEREN 2014 ETT ÅR TIL NESTE FIFA-PRESIDENTVALG
Sepp Blatter begynte å bli fortært av sin egen grådighet
og sin egen ambisjon om å beholde makten.
Han hadde gått med på å overlate plassen til Michel Platini,
så fikk folk ham på andre tanker.
Så begynte han å få vrangforestillinger. Han ville vinne Nobels fredspris.
Han hallusinerte om at han skulle bringe fred over Midtøsten.
JOSEPH BLATTER-AKADEMIET
Det er helt sinnssykt å sitte i en slik posisjon.
Du har potensielt voldsom innflytelse, siden fotball er så viktig
med tanke på dens betydning i ulike land
og at den hjelper ulike land med å komme seg gjennom gode og vonde ting.
PALESTINA ÅPNINGEN AV SEPP BLATTER-AKADEMIET
FIFA er hinsides noe annet.
FIFA-presidenten er i samme båt som statslederne.
Det er en anerkjennelse, ikke bare av mitt navn,
men også en anerkjennelse av FIFA, av det FIFA gjør over hele verden.
Det gikk vel ikke én dag uten at jeg kløp meg i armen og trodde at jeg drømte.
Kanskje Blatter var den eneste som trodde at det kunne vare evig.
Sepp Blatter var en mesteroperatør, som var fast bestemt på å beholde makten.
Blatter lovte kontinuitet, at utviklings- pengene ville fortsette å komme,
og i bunn og grunn skjedde ingen forbedringer,
Blatter ble fullt og helt oppslukt av politikk i verden utenfor,
som handler om FIFAs forhold til omverdenen, hvordan de kan blomstre.
Dette er et håndtrykk for fred.
Jeg har snakket med statsminister Netanyahu
om noen måneder eller et år… Samme det, men det er vilje der
til å organisere en fotballkamp for fred
mellom Palestina og Israel, og den skal holdes i Zürich.
Han kommer til å komme dit og ta alle i hånda, sa han.
Mellom 2011 og 2015 ble det for mye,
med tanke på økonomisk og politisk makt.
Og det er Blatter ansvarlig for.
Han levde det liv som om ingenting hadde skjedd, støttet reformer,
men gjennomførte ingen reformer selv.
De prøvde bare å legge noen strøk maling for å få det til å se bedre ut,
men til syvende og sist var alt som før.
Man kunne rett og slett ikke stoppe dem.
Det er sant at han kom for nær sola.
Vi hadde på en måte kommet for nær sola, og det er der jeg vil påstå at FIFA døde.
Justisdepartementets sak mot FIFA bygges opp i det stille,
men de begynner få fantastisk trekkraft. De bygger det som blir
en vanntett sak som viser utbredt korrupsjon innen internasjonal fotball.
En av de viktigste anklagene deres
handler om at ti millioner dollar ble betalt av Sør-Afrika til diasporafondet,
til Jack Warner og Chuck Blazer. Det er dokumentert og bevist.
De får det ned svart på hvitt, noe som aldri har skjedd før.
Det afrikanske diasporafondet på ti millioner dollar.
Det kunne knapt vært en mer holdbar grunn, men programmet ble aldri opprettet.
Det var en bestikkelse for å stemme på Sør-Afrika.
SØR-AFRIKA
Det sa Blazer seg skyldig i. Det står i et dokument
som Blazer signerte, der han sa seg skyldig i det.
Det fornekter Jack Warner, og det er aldri prøvd i retten,
men anklagen står der
svart på hvitt i tiltalebeslutningen og i Chuck Blazers tilståelse.
Da Blazer sa seg skyldig bak lukkede dører i retten,
gikk det opp for meg at dette
ville bli et kolossalt øyeblikk om vi gjennomførte dette for åpen rett.
Mafiavirksomhetskomplottet som han sa seg skyldig i
visste vi at vi en dag kunne knytte en tiltalebeslutning til og arrestere folk.
ZÜRICH, SVEITS
FIFA-KONGRESSEN MAI 2015
Jeffrey. Er fredagens valg avgjort på forhånd?
-Det skal avholdes valg. Noen vinner det. -Det blir Sepp Blatter?
Vet ikke. Det får du si. Du er ekspert. Det blir et godt valg for FIFA.
Hvorfor mener du fortsatt at Blatter er rett mann? Er det ikke tid for endring?
Jeg sa ikke at jeg mente det. Ha det!
Jeg husker veldig godt at jeg kjørte over Brooklyn Bridge og til FBI-hovedkvarteret.
Der skulle vi vente på nyhetene fra Sveits.
Det var stille før stormen.
Vi sitret av spenning rett før det skulle skje.
Vi hadde reist tiltale mot 14 stykker. Vi ante ikke hvor mange vi fikk arrestert.
Den 27. mai 2015.
Det var som noe du ellers bare ser på film.
Jeg husker at jeg våknet og så at jeg hadde et tapt anrop,
så et par tekstmeldinger,
så meldinger på WhatsApp og så sosiale medier.
Plutselig treffer realitetene deg i ansiktet med full styrke.
Jeg fikk en telefon om at FBI hadde kommet.
Noen hadde blitt arrestert, inkludert Jeffrey Webb og andre medlemmer.
Jeg ringte Jeffrey Webbs kone,
og det glemmer jeg aldri. Hun sa at Jeffrey fikk høre:
"Klem sønnen din, for ham får du ikke se på lenge."
FBI går etter FIFA.
Flere arresteres, mistenkt for korrupsjon som involverer fotballens styrende organ.
Nå slår de til mot korrupsjonen.
Sveitsisk politi skal ha gjennomført en razzia mot et av FIFA-hotellene.
Vi fikk små bruddstykker av informasjon her og der.
Så fikk man bildene av hovedstyremedlemmene,
som ble ført ut av Baur au Lac inntullet i lakener.
Fjorten mennesker er tiltalt for omfattende, systematisk korrupsjon.
Noen av de aller viktigste mennene i fotballverdenen ble arrestert.
En av dem de tok med seg er CONCACAF-president Jeffrey Webb.
Du kunne liksom ikke tro det, men så falt puslespillbitene på plass.
Det var utrolig spennende å høre nyheten
om at én, så to, så tre og så fire hadde blitt arrestert.
Jeg kunne ikke tro at det endelig skjedde.
Sepp Blatter er ikke blant de arresterte,
men nå i ettermiddag leder han et styrende organ i krise.
Det var veldig spennende, men det varte ikke så lenge,
for jeg måtte hjem og få meg et par timers søvn før pressekonferansen dagen etter.
Justisdepartementet holdt en direkteoverført konferanse i New York.
En forbløffende dag i FIFA- og i fotballhistorien…
Jeg må avbryte deg, Alex.
Loretta Lynch har inntatt talerstolen.
God morgen, alle sammen. Takk for at dere kommer hit.
Blant de 14 tiltalte i tiltalebeslutningen vi offentliggjør i dag,
er det flere i høye stillinger i FIFA.
To generasjoner med fotballedere brukte sine betrodde stillinger
til å anmode om bestikkelser for å bestemme hvem som fikk TV-rettigheter,
hvem som ville få VM
og hvem som skulle styre organisasjonen med ansvar for internasjonal fotball.
Da FBI, Justisdepartementet og Skatteetaten i 2015 offentliggjorde
funnene i etterforskningen, var det en lang liste over korrupsjon på alle nivåer.
De offentliggjorde ikke én ting, men hundrevis.
Dette er virkelig VM i svindel,
og i dag gir vi FIFA rødt kort.
Tiltalebeslutningen slår inn over en som en tidevannsbølge.
Du får slag fra alle hold.
Her blir mennesker i ledelsen anklaget for bestikkelser og korrupsjon.
Alle de tiltalte har misbrukt USAs bankvesen…
Det var nok omfanget av det hele som sjokkerte og overrasket så mange.
Jeg setter det i samme kategori som Lance Armstrong eller Oscar Pistorius,
eller den russiske dopingskandalen.
De skulle hegne om reglene for å holde fotballen ren
og beskytte idrettens integritet.
I stedet fordervet de internasjonal fotball moralsk
for å tjene egne interesser og berike seg.
Jeg får telefoner og spørsmål fra kollegaer i nyhetene.
Plutselig er det sport som setter nyhetsagendaen.
Styresmaktene mistenker at de arresterte har tatt del i et 24-årig renkespill for…
Slik Loretta Lynch og Jim Comey omtalte FIFA…
Tiltalepunkter ellers forbundet med mafia- virksomhet eller meksikanske dopkartell.
Idretten ble plyndret.
Plyndringen møtes med et aggressivt rettslig tilsvar for å endre adferden.
Etterforskningen har vært lang og omhyggelig, og den er ikke over.
USA lover at dette bare er begynnelsen
av jobben for å fjerne korrupsjonen innen verdens mest populære idrett.
Vent. Vent nå litt.
Dere sier ikke bare at de gjorde det, men antyder at FIFA kan være ansvarlig.
Hvis det er tilfelle, kan det bety den sikre død for FIFA.
Jøss. Det var utrolig.
Det var skammelig. Det var utrolig.
Følgene av arrestasjonene og bildene var katastrofale.
FIFA ble giftig. FIFA ble en kriminell organisasjon.
UEFA er dypt sjokkert og skuffet av dem.
Disse hendelsene viser nok en gang
at korrupsjonen har dypt fotfeste i FIFAs kultur.
Jeg føler meg forrådt.
Jeg er kvalm og lut lei. Nok er nok.
Hvis dette var sant,
betydde det at det var store problemer i hjertet av FIFAs drift.
Noen måtte ta ansvar. Blatter og Valcke, og særlig Blatter, hadde sittet lenge.
Det var som jordas undergang.
Det var følelsen man hadde. Organisasjonen ville kollapse.
Man hadde ikke lenger kontroll. Nå ville systemet rive deg i fillebiter.
FBI-TILTALTE
Sepp Blatter ble ikke personlig tiltalt for korrupsjon selv av USA,
men du snakker om folk
som han satt ved styrebordet sammen med i flere tiår,
som hadde vært hans forbundsfeller.
Mr. Blatter! Trekker du deg?
FIFAs usynlige mann viser seg endelig.
Sepp Blatter er kanskje på randen,
men det er tydelig at han frekt later som ingenting.
Amerikanerne ville helt klart ha hodet mitt på et fat,
men så forsto de at jeg ikke var mannen
som organiserte korrupsjonen blant medlemmene av hovedstyret.
Bestikkelsene, pengene under bordet, inngangspengene for å få kontrakter…
Ingenting av det hadde skjedd uten samspillet styremedlemmene hadde i FIFA,
de ulike hierarkiene og reglene i FIFA.
Dette er en tid uten like,
en vanskelig tid for FIFA.
Jeg er sikker på at det vil komme flere dårlige nyheter,
men det er nødvendig å begynne arbeidet med å gjenopprette tilliten
til vår organisasjon.
Det var mange som var sjokkerte.
Folk ble lamslått av ordene som ble brukt.
Når man snakket om korrupsjon og svindel,
FBI og statsråden i Justisdepartementet, kunne jo ikke dette valget gjennomføres.
Overlever Sepp Blatter? Det er spørsmålet på alles lepper.
Men fordi det var FIFA, fordi det var Sepp Blatter,
så var det ikke overraskende. Det bidro til mer dramatikk.
2 DAGER SIDEN ARRESTASJONENE
Jeg vil ha riktig person.
-Er det Mr. Blatter eller prins Ali? -Det vet alle.
Mr. Blatter har gjort mye godt for Afrika.
De elsker Blatter, siden Blatter satte noen av landene på kartet.
DEN 65. FIFA-KONGRESSEN
Før var jeg veldig stolt over å være medlem av FIFAs hovedstyre.
Men da kunne man ikke være stolt.
Da jeg hørte at korrupsjonsanklagene mot noen var konkrete, ble jeg veldig sint.
Jeg sa alltid: "Hvis én av oss er korrupt, er vi det, alle mann."
Det var akkurat det som skjedde.
Jeg blir holdt ansvarlig for denne stormen.
Greit, da. Greit. Det ansvaret skal jeg ta.
Jeg tror han hadde kommet til et punkt der han trodde at han var uangripelig.
Jeg står med dere, og vil enkelt og greit…
Jeg vil enkelt og greit bli hos dere. Jeg vil bare bli hos dere.
Jeg vil fortsette sammen med dere.
Folk ble arrestert og ført ut av hotellet,
noen av dem med laken over hodet, som andre kriminelle.
Frankrike: første stemmebod.
Og så gikk fotballforbundene rundt om i verden hen
og gjenvalgte Sepp Blatter som om ingenting hadde skjedd.
Monsieur Blatter velges til FIFA-president for perioden 2015 til 2019.
Med alles øyne rettet mot FIFA har fotballens mektigste mann, Sepp Blatter,
vunnet fotballpresidentvalget og får en femte periode.
Sepp Blatter var Gudfaren innen fotballverdenen.
Som ble valgt til president fem ganger
og regjerte i FIFA fra 1998 og til 2015.
Og i hans øyne og i mange andres øyne, tror jeg, så var han uangripelig.
Men han var mannen som var leder under det som uten tvil var
den mest turbulente og den mørkeste epoken i FIFAs historie.
Og hvis du er den som har ledet organisasjonen,
så er du i en viss grad medskyldig.
Men dette er Sepp Blatter og FIFA, da.
Justisdepartementet hadde spørsmål om hva som skjedde i FIFA,
for det svingte jo. "Er vi en kriminell organisasjon eller er vi et offer?"
Fra deres ståsted var vi kanskje en mafia-aktig organisasjon.
Marco Villiger, som var juridisk leder,
var den som ansatte oss og veiledet oss. Han var ikke tilknyttet noen av sakene.
FIFA ga Marco full autoritet til å gjøre
det han mente var nødvendig for å oppfylle FIFAs juridiske forpliktelser
og sikre FIFAs overlevelse.
Og én ting vi måtte gjøre, var å opplyse myndighetene,
særlig styresmaktene i USA, om hva FIFA dreide seg om.
Justisdepartementet ville at vi skulle sette handling foran ord, på to måter.
Først gjennom omfattende og fullstendig samarbeid.
Et stort antall dokumenter og informasjon.
Men det var også et bredere spørsmål om hvordan FIFA ble styrt.
Kunne de som hadde styrt tidligere
fortsette å styre mens man prøvde å reformere?
2. JUNI 2015 6 DAGER SIDEN ARRESTASJONENE
Det går en grense for hvor lenge man kan late som ingenting, selv for Blatter.
Han ble satt under et helt uutholdelig press.
Valget er over.
På tross av at FIFA-medlemmene har gjenvalgt meg,
får ikke denne beslutningen støtte i resten av fotballverdenen.
Derfor har jeg bestemt meg for å stille mitt mandat til disposisjon
på en ekstraordinær valgkongress.
Takk for oppmerksomheten.
Nyhetsvarsel: FIFA-president Sepp Blatter trekker seg, på tross av gjenvalget.
Amanda. Det er litt av en snuoperasjon for en mann som tilsynelatende anså seg selv
for å være hevet over kontroversene.
Sepp Blatter ombestemte seg svært raskt,
og det tror jeg ikke noen hadde forutsett.
Jeg følte på en måte
at dette var Guds dom, en straff fra Gud, ikke sant.
For han gjorde mange ting for å ødelegge for meg og mitt gode rykte.
Jeg tror at jeg ble bønnhørt av Gud.
Dette er for Nord-Korea i 2026.
OK. Men han fikk betale prisen for det i 2015.
Hvor er sikkerhetsvaktene? Kom igjen.
Sånn, Sepp.
Alt er der Sepp, som vi ble enige om. Takk.
Blatter slutter kanskje, men han går ikke i det stille.
Han ville gå ut hovedinngangen på egne vilkår
og ikke bli kasta ut via bakdøra eller føres ut med et laken over hodet.
Han sa at han ville trekke seg, men bli sittende lenge nok
til å se til valget av etterfølgeren.
Veldig mange hadde mislyktes med å avsette Blatter før,
så spørsmålet var hvem som sto igjen etter korrupsjonsanklagene,
hvem som faktisk var en realistisk presidentkandidat?
Det som skjedde videre,
var at Michel Platini var UEFA og europeisk fotballs kandidat
til å bli ny FIFA-president, siden Mr. Blatter trakk seg.
Derfor støttet vi alle Michel Platini på den tiden, og…
Vi håpet at han ville tilføre FIFA den nye vinden i seilene man trengte.
Det var viktig å få en erstatter
som hadde troverdighet på tvers, ikke sant?
En som ikke ble ansett for å være skapt av det forrige systemet.
Det var avgjørende, for her fikk man én sjanse.
Da Platini så at Blatter ble slått i gulvet,
framsto alt som en formalitet. Han ville bli FIFA-president.
Men… Det måtte jo være et "men".
Det var da lekkasjen kom ut om denne "illojale betalingen",
som den har blitt kjent som,
mellom Blatter og Michel Platini.
Og så…
Da begynte nok en…
Den sveitsiske sakføreren…
Sveits hadde mottatt informasjon
om det som skjedde i 2011, der jeg betalte
to millioner til Michel Platini.
I 2011 var flere frustrerte over at Blatter ble sittende.
Platini forberedte seg på å melde overgang fra UEFA til FIFA,
og folk trodde at han kanskje ville gjøre det i 2011 og utfordre Blatter.
Men at han skulle få to millioner sveitserfranc
fra Blatters FIFA rett før det…
Platini sendte bokstavelig talt en faktura.
Dette ble utbetalt fra FIFA rett før Blatter kom på valg igjen.
Det ser forferdelig ut.
Jeg ble sjokkert.
De hadde umiddelbart åpnet sak mot meg,
og ingen sa, som de vanligvis gjør,
at man er uskyldig inntil det motsatte er bevist.
Ingen har noen gang nevnt det.
De ville sagt det om alle andre, som stjal en sykkel, men ikke om meg.
FIFA-president Sepp Blatter
og hans mulige etterfølger, UEFA-leder Michel Platini,
har blitt midlertidig suspendert i 90 dager av fotballorganets etikkomité.
I dag morges sa etikkomitéen, som Blatter faktisk etablerte,
at de suspenderer ham og hans mulige etterfølger Michel Platini.
Vi ble fortalt at betalingen
var penger Blatter hadde lovet Platini
da han jobbet for FIFA i 2002,
men som han aldri fikk gitt ham.
Så han ga ham to millioner sveitserfranc
for å gjøre opp, ni år etter at han sluttet i jobben.
Nyheten kom etter arrestasjonene i Zürich,
på en tid der folk ble tiltalt i rettsvesenet,
og noen også sa seg skyldig i bestikkelser og tjenester.
Det er ikke det samme,
men noe av de de ble tiltalt for etter FIFAs regelverk, var interessekonflikt.
Det går imot din lojalitetsplikt overfor organisasjonen du jobber for.
Og det var i dette øyeblikket at man så det i et offisielt dokument.
En betaling fra Sepp Blatter.
Det føltes som om det var spikeren i kista for ham, egentlig.
Sepp Blatter og den europeiske fotballsjefen Michel Platini
har begge blitt utestengt fra fotball i åtte år
av etikkomitéen i internasjonal fotballs styringsorgan i dag.
Han var lei for det, sa ham, men mest på egne vegne.
Nå har jeg blitt utestengt i åtte år.
Utestengt i åtte år. Men jeg skal kjempe.
Jeg skal kjempe for meg selv og for FIFA.
Utestengt i åtte år for hva?
Avgjørelsen betyr at Blatter etter 17 år som leder må gå i unåde.
Det forårsaket Blatters fall. Ikke det andre, arrestasjonene, tiltalen fra USA.
Det førte også til at Sepp Blatter ble utestengt.
Sepp bygde det nye FIFA-hovedkvarteret som sitt eget hjem.
Ingen trodde at Sepp ville flytte ut av FIFA-huset.
Og for noen var hans avgang en katastrofe, ikke sant.
Så ble Mr. Platini til slutt utestengt.
UEFAs hovedstyre møttes,
og bestemte seg enstemmig for å spørre meg om jeg ville stille
avhengig av hva som skjedde med Platinis utestengelse.
På den tiden var vi alle overbevist om at han kom tilbake og ble kandidat.
Sånn var det.
For Platini er Infantino en slags embetsmann innen fotballen.
Han så ikke Infantinos ambisjoner.
Han forsto dem ikke, ei heller forutså han dem.
Infantino fant ut at han ikke ville være generalsekretær resten av livet,
og han hadde jo Blatter der som rollemodell.
De kom fra sveitsiske landsbyer bare ti km unna hverandre.
Da Infantino dro for å fortelle Platini
at han stilte som kandidat mens han var suspendert
og at han ville få tilbake jobben om han kom tilbake,
var Platini naiv nok til å tro på det.
Ingen etterforskning. Kan du garantere at VM spilles i Russland og Qatar?
Ja, jeg mener, nå… Stiller du spørsmålet i dag, klokka 19.40,
så vil VM bli spilt i Russland og i Qatar.
Hadde det vært én bølge, hadde det gått greit,
men det kom bare mer og mer for hver uke og hver måned.
Jérôme Valcke, FIFAs generalsekretær, har blitt suspendert.
Fotballens styrende organ har blitt gjort oppmerksom på anklager
som involverer generalsekretæren. 54-åringen har fått permisjon
og er fritatt for oppgaver inntil videre.
Jeg har ingen følelse av at vi gjorde noe galt,
men vi lever i en verden der alt må være perfekt, og vi var ikke perfekt.
Jeg har aldri tatt imot penger.
Jeg har heller aldri bedt om penger. Jeg har aldri bedt FIFA om å gi meg mer.
De ga meg dem.
Vil du drive FIFA etter en etisk kodeks, så lykke til. Jeg vet ikke om det går.
Sånn er ikke den virkelige verden.
Det russiske fotballforbundet vil også støtte Infantino,
som er generalsekretær i UEFA nå.
Vil du heller arbeide?
Jeg har fortsatt tid, men jeg har alt gjort ganske mye, da?
Greit.
-Hvordan går det? -Takk.
Greit. OK. Tusen takk.
Det totale stemmetallet for Gianni er 115.
Gratulerer, monsieur Gianni Infantino.
Etter at han ble valgt til president forsto Platini at Infantino var en fiende,
og at han ikke hadde vært en alliert på veldig lenge.
Han var på riktig sted til riktig tid, med de riktige vennene.
-Jeg godkjenner valget, president. -Godt. Takk.
Så da Infantino vant valget…
Skjebnen. Forutbestemmelsen. Alt skjer av en grunn.
Al-Qadr, som araberne sier.
…noe av det første han gjorde var å gestikulere vilt og si…
FIFAs penger er deres penger. De tilhører ikke FIFA-presidenten.
Det vi forsto da, var at de bestående motytelsene og status quo
som ga dem pengene, ville forbli som før.
Du tolker det sånn fordi du har feil tenkemåte
om meg eller FIFA på den tida. Da jeg sa…
-FIFA hadde opplevd en enorm skandale. -Helt klart.
Tankemåten bar preg av det som hadde skjedd.
Det har du helt rett i.
Og FIFAs penger må tjene til fotballens utvikling, ikke til noe annet.
Jeg mente at de pengene tilhører fotballen, fotballutviklingen,
for alle dere som må utvikle fotballen i deres land. De tilhører ikke noen få.
Ikke misbruk pengene. Bruk dem der de må bruke dem.
Etter å ha tiltalt over 50 under etter- forskningen, sa Justisdepartementet
at FIFA var "offer" for fotballkorrupsjon. De fikk 201 mill. dollar i oppreisning.
Blatter og Platini var aldri tiltalt av departementet.
Blazer døde i 2017, før han kunne dømmes.
Warner og Teixeira er etterlyst av politiet i USA i sine respektive hjemland.
Av de 22 hovedstyremedlemmene som stemte om VM i 2018 og 2022
sitter bare ett fortsatt i FIFA i 2022.
I juli 2022 ble Blatter og Platini frikjent av sveitsisk rett
for "den illojale betalingen".
I juni 2022 ble Valcke kjent skyldig i bestikkelser av sveitsisk rett. Han anker.
Blatter er utestengt fra FIFA og all fotballrelatert aktivitet til 2028.
Canada, Mexico og USA har blitt valgt av FIFA-kongressen
til å arrangere fotball-VM i 2026. Takk.
Så vidt vi vet
har den institusjonaliserte korrupsjonen i FIFA
blitt drevet ut.
Folk vil vite hvorfor du har kommet til Moskva.
Jeg fikk en invitasjon fra Mr. Putin. "Kom til fotball-VM."
Men det jeg tror vi står overfor nå.
er en stor bekymring for FIFA og retningen de tar
som ligger på et nivå over dette
og handler om fotballens rolle i en vanskelig og splittet verden.
MARS 2022
Det ligger i blodet vårt.
Noe vi er lidenskapelig opptatt av. Derfor forener det oss.
Vi er en del av verden. Vi vil at verden skal få se hvem vi er.
Vi er kjent for vår gjestfrihet, hvordan vi behandler gjester.
Det handler ikke bare om stolthet, men en grunnleggende del av kulturen,
der vi behandler gjester gjestmildt slik at de føler seg velkommen og trygge.
I 2010 delte FIFA ut fotball-VM
på uakseptable måter, som igjen fikk uakseptable følger.
Menneskerettigheter, likeverd og demokrati,
selve kjerneverdiene i fotball, var ikke del av startelleveren
før mange år senere.
Migrantarbeiderne som ble skadet eller familiene til de som døde
under VM-forberedelsene, må bli tatt hånd om.
Det er ikke rom for arbeidsgivere som ikke sikrer VM-arbeiderne frihet og sikkerhet.
Ingen rom for ledere som ikke kan arrangere kvinneturneringen.
Ingen rom for vertsnasjoner som ikke juridisk kan garantere for
sikkerhet og respekt for LHBTQ+-personer som kommer til dette drømmenes teater.
Nå skal faktisk fotball-VM arrangeres i Qatar.
De har overlevd alle beskyldninger som har blitt rettet mot dem.
Hvilket ettermæle de får, gjenstår å se, men de er vertskap fordi de er så rike.
Det er grunnen. Penger er grunnen til at de er vertskap.
Og Pelé!
Folk kommer alltid til å elske fotball og kose seg. Det er hele poenget.
Det er fengslende. Tiltrekkende. Trollbindende. Magisk.
Det er de som leder fotballen sin oppgave…
…å sørge for at de styrer den i en retning
som legemliggjør gode verdier, som er all den lidenskapen verdig.
For det er svært tydelig at fotballen kan misbrukes og utnyttes,
og at lidenskapen til dem som elsker idretten,
kan utnyttes til ondsinnede formål.
Diktatorer har brukt idrett som propaganda, i bunn og grunn,
og det skjedde svært nylig i 2018 i Russland.
Verden vil få se et gjestmildt Russland, et varmt Russland,
et Russland som er åpent for verden.
Vi trenger ikke å se helt tilbake til Argentina i 78 eller Berlin i 1936.
Det skjer nå, og det må vi være veldig klar over.
Den største, viktigste idretten må være veldig ærlig om hvilken makt den innehar.
Dere!
Og hvorvidt den står for den gode kraften i verden den har lyst til å være,
eller bare makt,
som kan kjøpes og tjene diktatorer
og de mektigste og rikeste landene rundt om i verden.
Da jeg måtte gå,
hadde jeg jo ikke lyst, men jeg måtte gå.
For alt får sin avslutning.
Når jeg ser meg tilbake, kjenner jeg på en følelse av takknemlighet.
Den internasjonale fotballen engasjerer to milliarder mennesker,
som er knyttet til idretten,
og de spiller ute i gatene,
de spiller overalt, fordi de tror på det gode i idretten.
Og jeg er glad for å ha bidratt
til noen historiske øyeblikk innen fotballen.
Dette gjør meg veldig stolt.
Vi har alle vokst opp med fotball-VM og FIFA.
Men hvis du ikke kan se det fra innsiden,
får du aldri vite om all lyssky virksomhet, om denne typen mafia,
folk som har delt obskøne pengesummer seg imellom,
som har rasket til seg helt uproporsjonalt mye makt.
Hvis du spør om FIFA noen gang kan fri seg fra korrupsjon,
må du spørre om verden kan fri seg fra den.
Jeg sier nei. Det går ikke.
Slik strukturen er nå, er det ikke mulig.
Selv om du er president i FIFA, er du ikke et statsoverhode.
Hvem valgte deg? Et hovedstyre?
Etter hvilken lyssky avtale, allianse eller kompromiss?
Hvem gir deg egentlig makten?
Det er spillerne.
"En urett begått hvor som helst er en trussel mot rettferdighet overalt."
Følgene brer seg til alle verdenshjørner.
Det får følger for hver eneste gutt eller jente, som drømte, som meg,
som et lite barn da de løp rundt på den støvete bakken utenfor huset.
Du var del av FIFA i mer enn 40 år.
President fra 1998.
Men veldig mange i hovedstyret, folk som du kjente, ble arrestert,
og har blitt rettsforfulgt. Noen sitter i fengsel.
Men du hadde ansvaret. Du var president.
Føler du et ansvar for hva som skjedde da du satt som øverste leder?
Jeg har et ansvar for FIFA
og alle medlemmene som jobbet inn mot FIFA.
Det må jeg ta på meg ansvaret for.
Men medlemmer av komitéer som kom fra andre land og andre kulturer,
kan jeg ikke holdes ansvarlig for.
Jeg er lei for det på FIFAs vegne, men jeg kan ikke holdes moralsk ansvarlig.
Min samvittighet er ren. Jeg…
Og jeg sover fortsatt godt om natta.
For jeg kan ikke holdes ansvarlig for det.
Jeg beklager at dette har skjedd, men jeg er ikke ansvarlig for det.
Menneskerettighetsorganisasjoner mener at flere tusen migrantarbeidere har dødd
som del av Qatars forberedelser til fotball-VM.
Organisasjonskomiteen for Qatar 2022 bestrider tallene
og sier at tre arbeidsrelaterte dødsfall har inntruffet ved VM-anlegg,
samt ytterligere 37 ikke-arbeidsrelaterte dødsfall.
Tekst: Fredrik Island Gustavsen